དེ་ཡང་ཕྱི་འབྲེལ་དྲུང་ཆེ་དྭགས་པོ་བསོད་ནམ་ནོར་བུ་ལགས་ཀྱིས་བོད་ནང་གི་གནས་སྟངས་ལ་མཚོན་ན།བོད་མི་ཚོས་རྒྱ་ནག་གཞུང་ལ་བདེ་སྡུག་དང་བསམ་ཚུལ།དེ་བཞིན་འབོད་སྐུལ་སོགས་ཞུ་སྐབས་རྒྱ་ནག་གཞུང་གི་སྲིད་བྱུས་དང་མི་མཐུན་པའམ་རྒྱ་གཞུང་གི་འདོད་བློར་མ་བབ་པ་ཞིག་བྱུང་མཚམས།འཕྲལ་མར་བོད་མི་དེ་དག་འཛིན་བཟུང་བཀག་ཉར་དང་།ཉེས་མིང་སྣ་ཚོགས་འོག་རྡུང་རྡེག་ཚ་ནན་གཏང་བ་སོགས་དམ་བསྒྲགས་ཤུགས་ཆེ་བྱེད་བཞིན་ཡོད་པ་དང་།བོད་ཀྱིས་གཙོས་རྒྱ་ནག་གཞུང་གི་དབང་སྒྱུར་འོག་ཡོད་པའི་ས་ཁུལ་ཁག་ཏུ་འགྲོ་བ་མིའི་ཐོབ་ཐང་གི་གནས་སྟངས་ལ་བརྩི་མེད་རྡོག་རོལ་ཚབས་ཆེ་གཏོང་བཞིན་པར་བརྟེན།རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱིས་བོད་ནང་གཞི་རྩའི་འགྲོ་བ་མིའི་ཐོབ་ཐང་སྲུང་སྐྱོབ་ཀྱི་ལས་འགན་ཡོད་པ་དེ་དག་ཐོག་འགན་ཁུར་ལག་བསྟར་མ་ཐུབ་པ་མཚོན་བཞིན་ཡོད་སྐོར་གསུངས།